open-index/open-wikipedia-markdown huggingface dataset:
Δομικό ανάλογο

*Αυτό το λήμμα αφορά τον χημικό όρο*

Ένα **δομικό ανάλογο** (structural analog), επίσης γνωστό ως **χημικό ανάλογο** (chemical analog) είναι μια ένωση που έχει χημική δομή παρόμοια με αυτή μιας άλλης ένωσης, αλλά διαφέρει από αυτήν ως προς ένα συγκεκριμένο συστατικό.
Μπορεί να διαφέρει σε ένα ή περισσότερα άτομα, χαρακτηριστικές ομάδες ή υποδομές, οι οποίες αντικαθίστανται από άλλα άτομα, ομάδες ή υποδομές. Ένα δομικό ανάλογο μπορεί να φανταστεί κανείς ότι σχηματίζεται, τουλάχιστον θεωρητικά, από την άλλη ένωση. Τα δομικά ανάλογα είναι συχνά ισοηλεκτρονικά (isoelectronic).
Παρά την υψηλή χημική ομοιότητα, τα δομικά ανάλογα δεν είναι απαραίτητα λειτουργικά ανάλογα και μπορεί να έχουν πολύ διαφορετικές φυσικές, χημικές, βιοχημικές ή φαρμακολογικές ιδιότητες.
Στην ανακάλυψη φαρμάκων, είτε δημιουργείται μια μεγάλη σειρά δομικών αναλόγων μιας αρχικής ένωσης (lead compound) και ελέγχεται ως μέρος μιας μελέτης σχέσης δομής-δραστικότητας (structure–activity relationship), ή μια βάση δεδομένων ελέγχεται για δομικά ανάλογα μιας αρχικής ένωσης.
Χημικά ανάλογα παράνομων ναρκωτικών αναπτύσσονται και πωλούνται προκειμένου να παρακαμφθούν οι νόμοι. Τέτοιες ουσίες ονομάζονται συχνά ναρκωτικά σχεδιαστών (designer drugs). Εξαιτίας αυτού, οι Ηνωμένες Πολιτείες ψήφισαν τον Federal Analogue Act το 1986 . Το νομοσχέδιο αυτό απαγόρευσε την παραγωγή οποιουδήποτε χημικού αναλόγου ελεγχόμενων ουσιών που έχει ουσιαστικά παρόμοια φαρμακολογικά αποτελέσματα, με την πρόθεση της ανθρώπινης κατανάλωσης.
## Παραδείγματα

## Ανάλογο νευροδιαβιβαστή
Ένα ανάλογο νευροδιαβιβαστή είναι ένα δομικό ανάλογο ενός νευροδιαβιβαστή, συνήθως ενός φαρμάκου. Μερικά παραδείγματα περιλαμβάνουν:
* Ανάλογο κατεχολαμίνης 
* Ανάλογο σεροτονίνης 
* Ανάλογο GABA
## Παραπομπές

## Εξωτερικοί σύνδεσμοι
*Analoging in ChEMBL, DrugBank and the Connectivity Map – a free web-service for finding structural analogs in ChEMBL, DrugBank, and the Connectivity Map
Κατηγορία:Χημική ονοματολογία
Άσπρος Βόλακας Ρεθύμνης

Ο **Άσπρος Βόλακας** ή η **Σμέρνα** είναι βραχονησίδα της Κρήτης, η οποία βρίσκεται στις νότιες ακτές του νησιού, δυτικά από τον Άγιο Γεώργιο και ανατολικά της παραλίας Μακρυά Άμμος.

## Παραπομπές


Κατηγορία:Νησίδες της Κρήτης
Βαιρ-σου-Κορμπί

Το **Βαιρ-σου-Κορμπί** (, , ) είναι γαλλική κοινότητα στο νομό της Σομ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σομ
Πρασονήσι Ρεθύμνης

Το **Πρασονήσι** ή ο **Ξιφίας** είναι βραχονησίδα της Κρήτης, η οποία βρίσκεται στις νότιες ακτές του νησιού, ανατολικά από τον Άγιο Παύλο και 80 μέτρα νότια από την ομώνυμη παραλία.

## Παραπομπές


Κατηγορία:Νησίδες της Κρήτης
Διαπόρι Ρεθύμνης

Το **Διαπόρι** ή ο **Τάκος** είναι βραχονησίδα της Κρήτης, η οποία βρίσκεται στις βόρειες ακτές του νησιού, βορειοανατολικά από τον παραθαλάσσιο οικισμό Αλμυρίδα και την παραλία Αλυκή.

## Παραπομπές


Κατηγορία:Νησίδες της Κρήτης
Περιστέρι Ρεθύμνης

Το **Περιστέρι** ή ο **Γλάρος** είναι νησίδα της Κρήτης, η οποία βρίσκεται στις βόρειες ακτές του νησιού, ανατολικά από τον παραθαλάσσιο οικισμό Μπαλί. Πρόκειται για μία μικρή χερσόνησο, με χαρακτηριστικά πράσινα πετρώματα, η οποία στενεύει και χωρίζεται από την στεριά με ένα πολύ στενό κανάλι (μήκους λιγότερο του 1,5 μέτρου).

## Παραπομπές


Κατηγορία:Νησίδες της Κρήτης
Ώχενμπλέι

Το **Ώχενμπλέι** (, , ) είναι χωριό στη δημοτική περιοχή και ιστορική κομητεία Αμπερντήνσιρ της Σκωτίας. Το χωριό απέχει 34 χιλιόμετρα από την πόλη Αμπερντήν και είναι γνωστό για τους υφαντές και τις υφάντρες του, για ένα αποστακτήριο ουίσκι και για την ετήσια αγορά αλόγων Πάλντιζ Φαιρ.

Η ονομασία του Ώχενμπλέι προέρχεται από σκωτική γαελική φράση που σημαίνει «αγρός των ανθέων», πιθανώς μια αναφορά στην καλλιέργεια λιναριού πριν από αιώνες. Αρκετές παραλλαγές της ονομασίας έχουν χρησιμοποιηθεί ανά τους αιώνες, όπως *Auchinblae, Auchinblay* και *Auchynbleay*.

Το χωριό αναπτύχθηκε ιστορικώς ως δύο ξεχωριστοί οικισμοί, το *Fordoun* και το (κυρίως) Ώχενμπλέι, που συγχωνεύθηκαν στο β΄ μισό του 19ου αιώνα. Ο παλαιότερος οικισμός του Fordoun αναπτύχθηκε γύρω από τον ενοριακό ναό του, στα νότια του σημερινού Ώχενμπλέι, και υπήρξε τόπος θρησκευτικού προσκυνήματος από τον 7ο αιώνα μ.Χ.. Μάλιστα ο ναός του εγκαινιάσθηκε το 1244 από τον τότε Επίσκοπο του Σαιντ Άντριους Δαυίδ ντε Μπέρνχαμ.

Το παλαιό Ώχενμπλέι είναι το βόρειο μέρος του σημερινού Ώχενμπλέι. Ο διπλός οικισμός καταγράφεται από τον 16ο αιώνα και μεγάλωσε σημαντικά περί το 1770, μέσα από σχεδιασμένη ανάπτυξη, προκειμένου να στεγάσει εργαζόμενους στους μύλους της περιοχής.

Η περιοχή κατοικείται επί χιλιάδες χρόνια, με μία από τις αρχαιότερες μαρτυρίες για αυτό να είναι μια σειρά από προϊστορικούς λάκκους. Με βάση την ομοιότητά τους με ανασκαφείσες σειρές λάκκων στο Κάστρο Κράθις, προσδιορίσθηκαν με μεγάλη πιθανότητα ως έργο της Μεσολιθικής εποχής. Μεταγενέστερος καταυλισμός, πιθανώς της Εποχής του Σιδήρου, βρέθηκε δίπλα στους λάκκους, αποτελούμενος από τουλάχιστον δώδεκα ξύλινες κυκλικές οικίες.

## Παραπομπές


## Εξωτερικοί σύνδεσμοι
* 

Κατηγορία:Χωριά της Σκωτίας
Γκάρντενσταουν

Το **Γκάρντενσταουν** (, ) είναι χωριό στη δημοτική περιοχή και ιστορική κομητεία Αμπερντήνσιρ της Σκωτίας. Είναι παράλιο χωριό, ευρισκόμενο στη βόρεια ακτή της κομητείας, και απέχει 14 χιλιόμετρα οδικώς ανατολικά από την (επίσης παραλιακή) κωμόπολη Μπανφ, και 60 χιλιόμ. βόρεια-βορειοδυτικά *σε ευθεία γραμμή* από την πόλη Αμπερντήν. Ο πληθυσμός του σύμφωνα με εκτίμηση ήταν 560 κάτοικοι το 2022.

Το χωριό και το λιμάνι του ιδρύθηκαν το έτος 1720 από τον Αλεξάντερ Γκάρντεν, από όπου και η ονομασία του. Από το 1812 που άρχισε η επαγγελματική αλιεία, αποτελεί τη βάση της οικονομίας του Γκάρντενσταουν.

## Παραπομπές


## Εξωτερικοί σύνδεσμοι
* 
*  

Κατηγορία:Χωριά της Σκωτίας
Κρίμοντ

Το **Κρίμοντ** (,  ή ) είναι χωριό στη δημοτική περιοχή και ιστορική κομητεία Αμπερντήνσιρ της Σκωτίας. Απέχει 4 χιλιόμετρα σε ευθεία γραμμή από τη θάλασσα, 14 χιλιόμετρα οδικώς (βόρεια-βορειοδυτικά) από την πόλη και λιμάνι Πήτερχεντ, και 52 χιλιόμετρα *σε ευθεία γραμμή* βόρεια από την πόλη Αμπερντήν. Ο πληθυσμός του σύμφωνα με εκτίμηση του 2022 ήταν 870 κάτοικοι.

Αξιοσημείωτος είναι ο ενοριακός ναός του Κρίμοντ, κτίσμα του 1812, που βρίσκεται στο κέντρο του Κρίμοντ αλλά και πάνω στην κεντρική οδό (A90) που διέρχεται από το χωριό. Σε αυτή την οδό βρίσκονται και τα παλαιότερα κτήρια του οικισμού. Μεταξύ του χωριού και της θάλασσας, δηλαδή πολύ κοντά, υπάρχει μικρό αεροδρόμιο της αεροπορίας του Πολεμικού Ναυτικού, το «Rattray», και δίπλα στην ακτή η λίμνη Λοχ οφ Στράθμπεγκ, με γλυκό νερό και έκταση 2.200 στρέμματα, η οποία έχει περάσει στην ιδιοκτησία της Βασιλικής Εταιρείας Προστασίας των Πτηνών και προστατεύεται ως φυσικό καταφύγιο.

Ο παραπάνω ενοριακός ναός ανήκει στην Εκκλησία της Σκωτίας. Λιγότερο από ένα χιλιόμετρο προς τα βόρεια σώζονται τα ερείπια του παλαιού ενοριακού ναού, που είχε κτισθεί το 1576, μαζί με μνημεία του 17ου και του 18ου αιώνα, και έναν οβελίσκο.

## Παραπομπές


## Εξωτερικοί σύνδεσμοι
* 
*  

Κατηγορία:Χωριά της Σκωτίας
Μίντλω

Το **Μίντλω** (αγγλ. *Mintlaw*) είναι μεγάλο χωριό στη δημοτική περιοχή και ιστορική κομητεία Αμπερντήνσιρ της Σκωτίας. Απέχει 12-13 χιλιόμετρα σε ευθεία γραμμή δυτικά από τη θάλασσα και από την πόλη και λιμάνι Πήτερχεντ, και 42 χιλιόμετρα σε ευθεία γραμμή βόρεια από την πόλη Αμπερντήν. Ο πληθυσμός του σύμφωνα με την απογραφή του 2001 ήταν 2.647 κάτοικοι, ενώ σύμφωνα με εκτίμηση του 2022 ήταν περίπου 2.800 κάτοικοι. Το χωριό διαθέτει μουσείο, δημοτική βιβλιοθήκη, δύο δημοτικά σχολεία και εξυπηρετείται από σιδηροδρομική γραμμή.

Η περιοχή του Μίντλω, η ονομασία του οποίου σημαίνει «ομαλό, επίπεδο τόπο», είναι πλούσια σε προϊστορικά ευρήματα και ιστορικά μνημεία. Λίγο νότια από το χωριό υπάρχει προϊστορική τοποθεσία, που περιλαμβάνει το τείχος Καιρν Κάτο, το Σίλβερ Καιρν και πολλούς τύμβους. Εκεί κοντά, όπου και το ποταμάκι Laeca Burns, ήταν το σημείο συγκεντρώσεως των στρατευμάτων πριν από ιστορικές μάχες μεταξύ εισβολέων Δανών και των ιθαγενών Πικτών.

## Παραπομπές


Μιντλω
Παξιμάδια Ένα Ρεθύμνης

Το **Παξιμάδια Ένα** ή **Μεγάλο Παξιμάδι** είναι νησίδα της Κρήτης, η οποία βρίσκεται στις νότιες ακτές του νησιού και τον κόλπο της Μεσαράς στο Λιβυκό Πέλαγος. Πρόκειται για τη δυτική νησίδα από τις δύο νησίδες Παξιμάδια, με στενόμακρο σχήμα και κατακόρυφα επιβλητικά βράχια, έκτασης 0,712 τ.χλμ. και με ψηλότερο σημείο στα 185 μέτρα. Είναι προσβάσιμη μόνο με εκδρομικά καΐκια που αναχωρούν από την Αγία Γαλήνη ή τον Κόκκινο Πύργο ενώ έχει μόνο μία παραλία που ονομάζεται "Βαρκάκι", όπου συνήθως αγκυροβολούν οι ψαράδες της περιοχής όταν έχει φουσκοθαλασσιά.

Απογράφεται από το 2001 στο τότε Τοπικό Διαμέρισμα Σπηλίου του τότε Δήμου Λάμπης. Σύμφωνα με το σχέδιο Καλλικράτης ανήκει στην Κοινότητα Σακτουρίων που υπάγεται στη Δημοτική Ενότητα Λάμπης του Δήμου Αγίου Βασιλείου ενώ σύμφωνα με την απογραφή 2021 είναι ακατοίκητη, όπως υπήρξε πάντα.

## Παραπομπές


Κατηγορία:Νησίδες της Κρήτης
Τάρλαντ

Το **Τάρλαντ** (αγγλ. *Tarland*) είναι χωριό στη δημοτική περιοχή και ιστορική κομητεία Αμπερντήνσιρ της Σκωτίας. Απέχει περίπου 45 χιλιόμετρα σε ευθεία γραμμή δυτικά από την πόλη Αμπερντήν. Ο πληθυσμός του σύμφωνα με την απογραφή του 2016 ήταν 720 κάτοικοι, ενώ σύμφωνα με εκτίμηση του 2022 ήταν περίπου 690 κάτοικοι

Δίπλα στο χωριό βρίσκεται η τρωγλοδυτική κατοικία του Κουλς (*Culsh Earth House*), μια υπόγεια κατοικία ανθρώπων της Εποχής του Σιδήρου. Επίσης, νότια από το Τάρλαντ και σε μικρή απόσταση βρίσκεται ο Πέτρινος Κύκλος του Τομναβέρι (*Tomnaverie*) ένας κύκλος από μεγάλους λίθους τοποθετημένους με το πλάι, ηλικίας 4 χιλιάδων ετών περίπου. Η έκταση στην οποία βρίσκεται ο κύκλος ανήκει στο MacRobert Trust και το μνημείο φροντίζεται από την οργάνωση «Historic Scotland». Προσφάτως ο κύκλος αποκαταστάθηκε με τη βοήθεια μιας δωρεάς από το MacRobert Trust.

Ο Ξενώνας Μέλγκουμ (*Melgum Lodge*) κοντά στο Τάρλαντ was κτίσθηκε ως κυνηγετικό περίπτερο για τον προσωπικό ιατρό της Βασίλισσας Βικτωρίας, ο οποίος συχνά έπρεπε να διαμένει στην περιοχή κοντά στο Κάστρο Μπαλμόραλ, την επίσημη βασιλική κατοικία στη Σκωτία (το Μπαλμόραλ απέχει σε ευθεία γραμμή 24,6 χιλιόμετρα από το Τάρλαντ).

## Παραπομπές


Ταρλαντ
Γάιος Σερουίλιος Βατίας

Ο **Γάιος Σερουίλιος Βατίας**, λατινικά: *Gaius Servilius Vatia* ήταν πολιτικός της Ρωμαϊκής Δημοκρατίας στο δεύτερο μισό του 2ου αι. π.Χ.

Ο κλάδος των Βατία ανήκε στο γένος των Σερβιλίων, τα μέλη του οποίου αρχικά ήταν πατρίκιοι, αλλά περιέπεσε στους πληβείους κατά τη διάρκεια του Β' Καρχηδονιακού Πολέμου. Πιθανότατα ήταν γιος του Μάρκου Σερουίλιου ποντίφικα το 170, και εγγονός του Μάρκου Σερουίλιου Πούληκα Γεμίνος, υπάτου το 202, διάσημου για τις νίκες του σε μονομαχίες.   Νυμφεύτηκε την Καικιλία, κόρη του Κόιντου Καικίλιου Μέτελλου *Μακεδονικού*, ο οποίος ήταν ένας από τους σημαντικότερους πολιτικούς της εποχής μετά τη νίκη του κατά τον Δ΄ Μακεδονικό Πόλεμο το 148 π.Χ.

Ο Βατίας ήταν ένας εκ των  (triumvir monetalis) το 127. Έκοψε δηνάρια που απεικονίζουν μία από τις μονομαχίες του παππού του Πούληκα Γεμίνου. 

Στη συνέχεια υπηρέτησε στην Ελληνική Ανατολή ως ''πραίτωρ'' (praetor) ή ''αντιπραίτωρ'' (propraetor), πιθανότατα στη Μακεδονία, επειδή τιμήθηκε με άγαλμα στην Ολυμπία από την πόλη της Ήλιδας.  

Ο Βατία είχε τρεις γιους. Ο μεγαλύτερος γιος Γάιος ήταν πραίτωρ το 102, ενώ ο δεύτερος Μάρκος ήταν επίσης ανήρ του νομισματοκοπείου το 100. Ο τρίτος γιος του Πόπλιος ήταν μακράν ο πιο διάσημος. Έφθασε στην υπατεία το 79 π.Χ., στη συνέχεια διετέλεσε επί μακρόν ανθύπατος (κυβερνήτης) στην Κιλικία, για να πολεμήσει τους πειρατές. Έλαβε θρίαμβο, και το  (agnomen) *Ισαυρικός* χάρη στην εκεί νίκη του.  

## Παραπομπές


## Βιβλιογραφία
* T. Robert S. Broughton, *The Magistrates of the Roman Republic*, American Philological Association, 1951–1952.
* Michael Crawford, *Roman Republican Coinage*, Cambridge University Press, 1974.
* Friedrich Münzer, *Roman Aristocratic Parties and Families*, μετάφραση Thérèse Ridley, Johns Hopkins University Press, 1999 (αρχική έκδοση το 1920).
* August Pauly, Georg Wissowa, Friedrich Münzer, *et alii*, *Realencyclopädie der Classischen Altertumswissenschaft* (συντομογραφία *RE* ), JB Metzler, Στουτγάρδη, 1894–1980.

Κατηγορία:Ρωμαίοι πολιτικοί
Μουσείο Ελληνικής Παιδικής Τέχνης

Το **Μουσείο Ελληνικής Παιδικής Τέχνης** είναι ένα πρωτοποριακό μουσείο, από τα ελάχιστα στον κόσμο που εκθέτουν έργα ζωγραφικής και κατασκευές παιδιών 5 έως 14 ετών. Απευθύνεται στα παιδιά και στους ενήλικες, γονείς, εκπαιδευτικούς, καλλιτέχνες, και επιδιώκει τη συνεργασία με επιστήμονες, ερευνητές, και όσους ενδιαφέρονται για την παιδική τέχνη. Στεγάζεται σε ημιισόγειο χώρο, σε ένα κτίριο του 19ου αιώνα στην Πλάκα, στην Οδό Κόδρου 9 και λειτουργεί όλες τις μέρες, εκτός από τη Δευτέρα.

Το Μουσείο Ελληνικής Παιδικής Τέχνης ιδρύθηκε το 1994 και είναι Νομικό Πρόσωπο Ιδιωτικού Δικαίου, μη κερδοσκοπικό Σωματείο, και είναι μέλος του Διεθνούς Συμβουλίου Μουσείων (Ελληνικό Τμήμα) και μέλος του Δικτύου Μουσείων και Πολιτιστικών Φορέων.

Οι συλλογές του Μουσείου περιλαμβάνουν  περισσότερα από 10.000 έργα ζωγραφικής και κατασκευές παιδιών, που εμπλουτίζονται κάθε χρόνο. Έργα του Μουσείου έχουν βραβευθεί σε Διαγωνισμούς Παιδικής Ζωγραφικής που οργανώνει το Μουσείο, άλλα έχουν συμμετάσχει σε διεθνείς εκθέσεις, υπάρχουν έργα από τα Εικαστικά Εργαστήρια για παιδιά και άτομα με αναπηρίες που πραγματοποιούνται στον χώρο του, παιχνίδια με άχρηστα υλικά παιδιών της Αφρικής, έργα παιδιών της Κατοχής και τα πρώτα δείγματα εικαστικής απεικόνισης έμψυχης μορφής των παιδιών της φυλής των Καλάς.

Από το 2010, το Μουσείο επιθυμώντας να συμβάλλει στη διαμόρφωση μιας αλληλέγγυας κοινωνίας ενσωματώνει στη θεματολογία των μουσειοπαιδαγωγικών δραστηριοτήτων του ευαίσθητα κοινωνικά θέματα, όπως η γνωριμία με τη Σύμβαση για τα Δικαιώματα του Παιδιού, η εξοικείωση με τη διαφορετικότητα, τον ρατσισμό και η ενασχόληση με την ευρύτερη έννοια της φροντίδας.

Μερικές από τις συνεργασίες του Μουσείου στην Ελλάδα και στο εξωτερικό είναι: Μουσείο Κυκλαδικής Τέχνης, Μέγαρο Μουσικής Αθηνών, Πελοποννησιακό Λαογραφικό Ίδρυμα στο Ναύπλιο, Μουσείο Σύγχρονης Τέχνης Άνδρου, Πινακοθήκη Παιδικής Tέχνης στο Λονδίνο, Διεθνές Μουσείο Παιδικής Τέχνης στη Νορβηγία, Mέγαρο Hνωμένων Eθνών, Eλληνικό Ίδρυμα Πολιτισμού στη Nέα Yόρκη, Mουσείο Mοντέρνας Tέχνης στην Aτλάντα, Μουσείο Παιδικής Τέχνης στην Ιαπωνία, Oλυμπιακό Mουσείο στη Λωζάνη, Tate Modern, κ.ά.

## Παραπομπές


## Εξωτερικοί σύνδεσμοι
* Επίσημος ιστότοπος.

Κατηγορία:Μουσεία στην Αθήνα
Κατηγορία:Μουσεία τέχνης στην Ελλάδα
Γάιος Σερουίλιος Γεμίνος (πραίτωρ πριν το 218 π.Χ.)

Ο **Γάιος Σερουίλιος Γεμίνος**, λατινικά: *Gaius Servilius Geminus* (άκμασε το διάστημα 218–203 π.Χ.) ήταν Ρωμαίος συγκλητικός. Αφού κατείχε το αξίωμα του πραίτορα, το 218 π.Χ. ήταν μέλος μίας επιτροπής τριών ανδρών για τη δημιουργία των αποικιών της Πλακεντίας (νυν Πιατσέντσα) και της Κρεμόνας στην Εντεύθεν των Άλπεων Γαλατία. Ο Β΄ Καρχηδονιακός Πόλεμος εναντίον της Καρχηδόνας είχε μόλις ξεκινήσει, και οι επίτροποι εξεπλάγησαν από μία εξέγερση των Γαλατών Βοΐων και των Ινσούμβρων, που προκλήθηκε από την είδηση ότι πλησίαζε ο Καρχηδόνιος στρατηγός Αννίβας . Ο Σερουίλιος και οι άλλοι κατέφυγαν στη Μουτίνα (νυν Μοντένα), αλλά παρασύρθηκαν έξω και αιχμαλωτίστηκαν. Για πολλά χρόνια θεωρούνταν νεκροί, αλλά ο Σερουίλιος είχε επιζήσει και παρέμεινε φυλακισμένος, μαζί με τον συνάδελφό του Γάιο Λουτάτιο Κάτουλο (ύπατο το 220 π.Χ.), για τα επόμενα 15 χρόνια. Απελευθερώθηκαν και επέστρεψαν στη Ρώμη το 203 π.Χ. από τον ομώνυμο γιο του Σερουίλιου, ο οποίος ήταν ύπατος εκείνη τη χρονιά.

Αν και ο πατέρας του Γάιου Σερουίλιου, ο Πόπλιος Σερουίλιος Γεμίνος (ύπατος το 252 π.Χ.), ήταν πατρίκιος, οι δύο γιοι του, ο Γάιος Σερουίλιος (ύπατος το 203) και ο Μάρκος Σερουίλιος Πούληξ Γεμίνος (ύπατος το 202), ήταν πληβείοι. Δεν είναι σαφές αν ήταν ο πρεσβύτερος Γάιος ή οι γιοι του ήταν που έκαναν τη μετάβαση.

## Αναφορές
* 
* 
* * 

Κατηγορία:Ρωμαίοι πολιτικοί
Πόπλιος Σερουίλιος Γεμίνος

Ο **Πόπλιος Σερουίλιος Γεμίνος**, λατινικά: *Publius Servilius Geminus* ήταν Ρωμαίος πολιτικός και στρατηγός κατά τη μέση εποχή της Ρωμαϊκής Δημοκρατίας. Ήταν ένας από τους δύο υπάτους του 252 π.Χ., υπηρετώντας με τον Γάιο Αυρήλιο Κόττα.  Πολέμησαν εναντίον των Καρχηδονίων στον εν εξελίξει Α΄ Καρχηδονιακό Πόλεμο. Ο Γεμίνος και ο Κόττα ήταν πολύ επιτυχημένοι. Κατέλαβαν πολλά Καρχηδονιακά οχυρά στη Σικελία (συμπεριλαμβανομένης της Ιμέρας, αλλά οι κάτοικοί της είχαν απομακρυνθεί κρυφά από τους Καρχηδονίους) They fought against the Carthaginians in the ongoing First Punic War; Geminus and Cotta were very successful; they took several Carthaginian strongholds on Sicily (including Himera, but its inhabitants had been secretly removed by the Carthaginians). Το 248 π.Χ. πήρε την υπατεία για δεύτερη φορά, μαζί με τον πρώην συνάδελφό του, Αυρήλιο Κόττα, και πολέμησε ξανά στη Σικελία κατά των Καρχηδονίων. 

## Σύγχρονες Πηγές
* 
* 

## Κλασικές πηγές
* Διόδωρος, *Bibliotheca historica*, βιβλίο 23.
* Ζωναράς, *Αποσπάσματα Ιστορίας*, βιβλίο 4, απόσπασμα 14.

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γάιος Αυρήλιος Κόττα (ύπατος το 252 π.Χ.)

Ο **Γάιος Αυρήλιος Κότα**, λατινικά: *Gaius Aurelius Cotta* (άκμασε το διάστημα 252–231 π.Χ.) ήταν Ρωμαίος πολιτικός και στρατηγός κατά τη μέση εποχή της Ρωμαϊκής Δημοκρατίας.

## Βιογραφία
Ήταν ένας από τους δύο υπάτους του 252 π.Χ., υπηρετώντας με τον Πόπλιο Σερουίλιο Γεμίνο. Και οι δύο ύπατοι συνέχισαν τον πόλεμο στη Σικελία κατά των Καρχηδονίων με μεγάλη επιτυχία. Μεταξύ πολλών άλλων τόπων κατέλαβαν και την Ιμέρα, αλλά οι κάτοικοί της είχαν απομακρυνθεί κρυφά από τους Καρχηδόνιους. Στη συνέχεια ο Κόττα δανείστηκε πλοία από τον Ιέρωνα, και αφού τα ένωσε με τα απομεινάρια του ρωμαϊκού στόλου, έπλευσε στη νήσο Λιπάρα, τον αποκλεισμό της οποίας άφησε στον τριβούνο του, Κόιντο Κάσσιο, με ρητή εντολή να μην εμπλακεί σε μάχη. Αλλά, κατά τη διάρκεια της απουσίας του υπάτου, ο Κάσσιος, παρά ταύτα, επέτρεψε να παρασυρθεί σε μία συμπλοκή, στην οποία σκοτώθηκαν πολλοί Ρωμαίοι. Μόλις πληροφορήθηκε αυτό, ο Κόττα επέστρεψε στη Λιπάρα, πολιόρκησε και κατέλαβε την πόλη, καταδίκασε τους κατοίκους της και στέρησε από τον Κάσσιο το αξίωμα του τριβούνου. Ο Κόττα ήταν γνωστός για την αυστηρή πειθαρχία που διατηρούσε μεταξύ των στρατευμάτων του, και για την οποία υπάρχουν και άλλα παραδείγματα. Κατά την πολιορκία της Λιπάρας ένας από τους συγγενείς του, ο Πόπλιος Αυρήλιος Πεκουνιόλας, μαστιγώθηκε και υποβιβάστηκε στο βαθμό του απλού στρατιώτη, επειδή με υπαιτιότητά του πυρπολήθηκε μέρος του στρατοπέδου, με αποτέλεσμα σχεδόν ολόκληρο το στρατόπεδο να περιέλθει στα χέρια του εχθρού. Πιθανότατα ήταν κατά την ίδια εκστρατεία, που ενήργησε με μεγάλη αυστηρότητα απέναντι στους *[[Ιππείς (ρωμαϊκή τάξη)|ιππείς]],* που αρνούνταν να υπακούσουν στις εντολές του. Στο κλείσιμο της υπατείας του ο Κόττα θριάμβευσε επί των Καρχηδονίων και των Σικελών. Το 248 απέκτησε την υπατεία για δεύτερη φορά, μαζί με τον πρώην συνάδελφό του, Σερουίλιο Γεμίνο, και πολέμησε ξανά στη Σικελία κατά των Καρχηδονίων. Ο Κάρθαλο μάταια προσπάθησε να κάνει περισπασμό, επιτιθέμενος στις ακτές της Ιταλίας.

Ο Αυρήλιος έγινε τιμητής (censor) μαζί με τον Μάρκο Φάβιο Βουτέωνα το 241, και αργότερα ήταν διοικητής ιππικού (*magister equitum)* υπό τον δικτάτορα Γάιο Δουίλιο το 231.

## Παραπομπές


## Πηγές
* 
* Münzer, Friedrich (1896), "Aurelius 94", Realencyclopädie der classischen Altertumswissenschaft (RE, PW), volume 2, part 2, columns 2481–2482.

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Αρχική ένωση

Μια **αρχική ένωση** (lead compound), στην ανακάλυψη φαρμάκων είναι μια χημική ένωση που μπορεί να μην έχει φαρμακευτική ή βιολογική δραστικότητα είναι πιθανό να είναι θεραπευτικά χρήσιμη, αλλά μπορεί παρόλα αυτά να έχει μη βέλτιστη δομή που απαιτεί τροποποίηση για να ταιριάζει καλύτερα στον στόχο Τα αρχικά φάρμακα προσφέρουν την προοπτική να ακολουθούνται από εφεδρικές ενώσεις. Η χημική του δομή χρησιμεύει ως σημείο εκκίνησης για χημικές τροποποιήσεις προκειμένου να βελτιωθεί η ισχύς του, η εκλεκτικότητα δέσμευσης ή οι φαρμακοκινητικές παράμετροι. Επιπλέον, τα πρόσφατα εφευρεθέντα φαρμακολογικά δραστικά τμήματα μπορεί να έχουν φτωχή ομοιότητα με το φάρμακο και μπορεί να απαιτούν χημική τροποποίηση για να γίνουν αρκετά όμοια με το φάρμακο ώστε να δοκιμαστούν βιολογικά ή κλινικά.
## Ορολογία
Lead compounds are sometimes called. Οι αρχικές ενώσεις μερικές φορές ονομάζονται εξελικτικά υποψήφιες (developmental candidates). Αυτό συμβαίνει επειδή η ανακάλυψη και η επιλογή των αρχικών ενώσεων γίνεται πριν από την προκλινική και κλινική εξέλιξη του υποψηφίου φαρμάκου.
## Ανακαλύπτοντας αρχικές ενώσεις
### Ανακάλυψη φαρμακοποιήσιμου στόχου
Προτού ανακαλυφθούν οι αρχικές ενώσεις, πρέπει να επιλεγεί ένας κατάλληλος στόχος για ορθολογικό σχεδιασμό φαρμάκων με βάση τη βιολογική αξιοπιστία ή να προσδιοριστούν με διαλογή πιθανές αρχικές ενώσεις έναντι πολλαπλών στόχων. Οι βιβλιοθήκες φαρμάκων ελέγχονται συχνά με διαλογή υψηλής απόδοσης (οι δραστικές ενώσεις χαρακτηρίζονται ως "χτυπήματα" (hits)) που μπορεί να εξετάσει τις ενώσεις ως προς την ικανότητά τους να αναστέλλουν (ανταγωνιστή (antagonist)) ή να διεγείρουν (αγωνιστή (agonist)) έναν υποδοχέα ενδιαφέροντος καθώς και να προσδιορίζουν την επιλεκτικότητά τους για αυτούς.
### Ανάπτυξη της αρχικής ένωσης
Μια αρχική ένωση μπορεί να προκύψει από μια ποικιλία διαφορετικών πηγών. Οι αρχικές ενώσεις βρίσκονται χαρακτηρίζοντας φυσικά προϊόντα, χρησιμοποιώντας συνδυαστική χημεία (combinatorial chemistry) ή με μοριακή προτυποποίηση (molecular modelling) όπως στον ορθολογικό σχεδιασμό φαρμάκων. Οι χημικές ουσίες που προσδιορίζονται ως χτυπήματα μέσω διαλογής υψηλής απόδοσης μπορεί επίσης να γίνουν αρχικές ενώσεις. Μόλις επιλεγεί μια αρχική ένωση, πρέπει να υποβληθεί σε αρχική βελτιστοποίηση, η οποία περιλαμβάνει να γίνει η ένωση πιο *όμοια με φάρμακο*. Εδώ μπαίνει στο παιχνίδι ο κανόνας των πέντε του Lipinski (Lipinski's rule of five), που μερικές φορές αναφέρεται και ως *κανόνας της Pfizer* (Pfizer's rule of five) ή απλώς ως *κανόνας των πέντε* (rule of five). Άλλοι παράγοντες, όπως η ευκολία κλιμάκωσης της παραγωγής της χημικής ουσίας, πρέπει να ληφθούν υπόψη.
## Παραπομπές

Κατηγορία:Ιατρική χημεία
Κατηγορία:Φαρμακευτική βιομηχανία
Κατηγορία:Φαρμακευτική
Κατηγορία:Φαρμακογνωσία
Λεοντία Καλλένου

Η  **Λεοντία Καλλένου** (γενν. 5 Οκτωβρίου 1994) είναι Κύπρια αθλήτρια που αγωνίζεται στο άλμα εις ύψος. Είναι η σημερινή κάτοχος του Εθνικού ρεκόρ της Κύπρου τόσο στο υπαίθριο (1,93 μέτρα) όσο και στο εσωτερικό (1,93 μ.).

Η Κύπρια άλτης, η οποία αγωνίζεται για τους Georgia Bulldogs, καθώς σπουδάζει στο Πανεπιστήμιο της Τζόρτζια, είναι η επίσημη Αμερικανίδα πρωταθλήτρια κολλεγίου, τόσο στο εξωτερικό όσο και στο εσωτερικό άλμα εις ύψος.

## Πρώτα χρόνια
Η Κάλενου γεννήθηκε στις 5 Οκτωβρίου 1994 στο Δάλι της Κύπρου σε μια αθλητική οικογένεια. Ο πατέρας της, Γεώργιος, έπαιζε ποδόσφαιρο ενώ η μητέρα της, Άννα, ήταν καθηγήτρια φυσικής αγωγής και έπαιζε μπάσκετ. Καθώς ο αθλητισμός  ήταν ένα κύριο μέρος της πρώιμης της ζωής, αρχικά προσπάθησε να παίξει βόλεϊ, κολύμπι και ποδήλατο.

Ξεκίνησε την καριέρα της στον στοίβο όταν μια αντιπροσωπεία από το GSP club επισκέφθηκε το δημοτικό της σχολείο για να εντοπίσει ταλαντούχους νέους. Η Καλλένου πέρασε από μια δοκιμή στο γήπεδο του GSP και τελικά επέλεξε το άλμα εις ύψος, αφού οι προπονητές πρόσεξαν ότι περνούσε τον πήχη παρά τη χρήση λάθους τεχνικής. Ο προπονητής Λούκας Καλογήρου ήταν ο πρώτος προπονητή της Καλένου.

Η Καλένου αποφοίτησε τον Ιούνιο του 2012 από την Ιδιωτική Ελληνική Σχολή Φόρουμ στο Πέρχα Χωριό - Νισού και λίγους μήνες αργότερα μετακόμισε στις ΗΠΑ για να σπουδάσει στο University of Georgia και να αγωνιστεί για τους Georgia Bulldogs.

### Εθνικά ρεκόρ
Η Καλένου κατέχει επί του παρόντος οκτώ εθνικά ρεκόρ στην κυπριακή ομάδα για το γυναικείο άλμα εις ύψος, τόσο σε εξωτερικό όσο και σε εσωτερικό στοίβο. Τον Δεκέμβριο του 2009, η Καλλένου έσπασε το πρώτο της εθνικό ρεκόρ στον άλμα εις ύψος, θέτοντας ένα εθνικό ρεκόρ κάτω των 15 ετών περνώντας τα 1,78 μέτρα στη Ντόχα του Κατάρ.

Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Κύπριες αθλήτριες του άλματος εις ύψος
Matplotlib

Η **Matplotlib** (η ονομασία προέρχεται από τον συνδυασμό του «MATLAB» με τις αγγλικές λέξεις «plot» και «library») είναι μια βιβλιοθήκη δημιουργίας δισδιάστατων και τρισδιάστων γραφικών παραστάσεων για τη γλώσσα προγραμματισμού Python.

## Χαρακτηριστικά
Πολύ συχνά η Matplotlib χρησιμοποιείται σε συνδυασμό με τη βιβλιοθήκη NumPy. Η Matplotlib διαθέτει επίσης API που επιτρέπει την εύκολη εισαγωγή γραφικών σε εφαρμογές με γραφικά περιβάλλοντα χρήστη (GUI) υλοποιημένα με Tkinter, wxPython, Qt και GTK+ μεταξύ άλλων. Πέραν αυτών υπάρχει και η παρωχημένη πλέον διαδικαστική γλώσσα «pylab» που επιτρέπει τη δημιουργία γραφικών παραστάσεων με τρόπο ανάλογο με αυτόν του MATLAB. Η χρήση της γλώσσας αυτής δεν ενθαρρύνεται πλέον. Η βιβλιοθήκη επιστημονικών και τεχνικών υπολογισμών SciPy επίσης χρησιμοποιεί την Matplotlib.

## Ιστορία
Αρχικός δημιουργός της βιβλιοθήκης ήταν ο Τζων Ντ. Χάντερ (John D. Hunter). Η ανάπτυξή της από κοινότητα μηχανικών λογισμικού συνεχίζεται ενεργά μέχρι τις μέρες μας και διανέμεται υπό τους όρους άδειας τύπου BSD. Το 2012 ανέλαβε επικεφαλής προγραμματιστής του εγχειρήματος ο Michael Droettboom ενώ σήμερα είναι ο  Thomas Caswell.

## Παραδείγματα χρήσης

File:Synchrotron Functions.svg
File:Matplotlib histogram v.svg
File:Sparse data.png
File:Matplotlib 3d v.svg
File:Mpl example qbo.svg
File:Logarithmic Spiral Pylab.svg
File:Temp-sunspot-co2.svg
File:Mpl example Rosenbrock function.svg
File:Mandelbrot set, plotted with Matplotlib.svg


## Δείτε επίσης
* DISLIN
* GNU Octave
* Gnuplot
* PLplot 
* SageMath
* SciPy
* Plotly

## Παραπομπές


## Εξωτερικοί σύνδεσμοι

* 

Κατηγορία:Λογισμικό μαθηματικών
Καλυψώ Ρεθύμνης

Η **Καλυψώ** είναι πολύ μικρός οικισμός στην Περιφερειακή Ενότητα Ρεθύμνης της Κρήτης.

## Γενικά στοιχεία
Η Καλυψώ βρίσκεται στις νότιες ακτές του νησιού, σε υψόμετρο 30 μέτρα ενώ απέχει 29 χλμ. ΝΑ. από το Ρέθυμνο (μέσω Μονής Αρκαδίου) και 23 χλμ. Δ.-ΝΔ. από το Σπήλι (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Μύρθιου. Σύμφωνα με το σχέδιο Καλλικράτης μαζί με τη Μύρθιο, τον Κάμπο, τα Κόκκινα Χωράφια και τον Μυρθιανό Πλακιά αποτελούν την κοινότητα Μύρθιου που υπάγεται στη δημοτική ενότητα Φοίνικα του Δήμου Αγίου Βασιλείου και σύμφωνα την απογραφή 2021 απογράφησαν 2  κάτοικοι ενώ με αυτήν του 2011 δεν είχε μόνιμους κατοίκους.  
## Παραπομπές


Κατηγορία:Δήμος Αγίου Βασιλείου
Κατηγορία:Χωριά της περιφερειακής ενότητας Ρεθύμνης
Κάτω Μονή Πρέβελη Ρεθύμνης

αριστερά|μικρογραφία|223x223εσ|Η μονή στην Κάτω Πρέβελη.
Η **Κάτω Μονή Πρέβελη** αναφέρεται ως ξεχωριστός οικισμός από το 1961 να απογράφεται στον Δήμο Αγίου Βασιλείου της Περιφερειακής Ενότητας Ρεθύμνης στην Κρήτη. Βρίσκεται στο νότιο τμήμα του νησιού, σε υψόμετρο 80 μέτρα ενώ απέχει 32 χλμ. Ν. από το Ρέθυμνο και 20 χλμ. Δ.-ΝΔ. από το Σπήλι (έδρα του δήμου). Σύμφωνα με το σχέδιο Καλλικράτης μαζί με τον Ασώματο και την Πίσω Μονή Πρέβελη αποτελούν την κοινότητα Ασωμάτου που υπάγεται στη δημοτική ενότητα Φοίνικα του Δήμου Αγίου Βασιλείου και σύμφωνα την απογραφή 2021 δεν απογράφησαν άτομα όπως και με αυτήν του 2011.  

## Δείτε επίσης

Η ιστορία της Μονής Πρέβελης.

## Παραπομπές


Κατηγορία:Δήμος Αγίου Βασιλείου
Κατηγορία:Χωριά της περιφερειακής ενότητας Ρεθύμνης
Καρπουζόπιτα

Η **καρπουζόπιτα** ή καρπουζένια ή αγγουρένια είναι μια παραδοσιακή πίτα των Κυκλάδων και ιδιαίτερα της Ίου, της Μήλου, της Φολέγανδρου και της Κιμώλου. Στο παρελθόν, στο πλαίσιο της εξοικονόμισης των υλικών, όταν το καρπούζι ήταν στην εποχή του (δλδ. το καλοκαίρι), μέρος από τη σάρκα καταναλωνόταν ως φρούτο, το υπόλοιπο χρησιμοποιούταν για να φτιαχτεί η πίτα και οι φλούδες χρησιμοποιούνταν είτε για να φτιαχτεί γλυκό του κουταλιού, είτε για να φτιαχτεί τουρσί.  

Κατά την παρασκευή της πίτας, η σάρκα μπορεί να κοπεί σε κομματάκια ή να πολτοποιηθεί. Τα βασικά υλικά που συνήθως χρησιμοποιούνται είναι το καρπούζι, το αλεύρι, το μπεϊκιν πάουντερ, η ζάχαρη ή το μέλι, το σπορέλαιο ή το ελαιόλαδο, οι σταφίδες, τα καρύδια, η κανέλα και το γαρύφαλλο. Μια ιδιαιτερότητα της πίτας αυτής είναι ότι χρησιμοποιείται μπόλικο σουσάμι, το οποίο πασπαλίζεται κάτω στο ταψί και πάνω στην πίτα πριν ψηθεί.  

Το καρπούζι στη συνταγή αυτή χρησιμοποιείται στη θέση μιας υγρής ουσίας, όπως ο χυμός, το νερό ή το γάλα. Όταν το καρπούζι ψήνεται αποβάλλει υγρά κάνοντας την πίτα μαλακή.

## Παραπομπές


## Εξωτερικοί σύνδεσμοι
* 

Κατηγορία:Κυκλαδίτικη κουζίνα
Περσεφόνη Παπαδοπούλου

Η  Περσεφόνη Παπαδοπούλου (Πάφος, 1888 - Πάτρα, 1948), Κύπρια φεμινίστρια, εκπαιδευτικός και ακαδημαϊκός. Ήταν πρωτοπόρος στο φεμινιστικό και γυναικείο κίνημα στην Κύπρο.

## Πρώιμη ζωή, εκπαίδευση και καριέρα
Η Περσεφώνη γεννήθηκε το 1888 στην Πάφο. Αποφοίτησε από το γυμνάσιο Αρσακηίου στην Αθήνα.

Με την επιστροφή της στην Κύπρο εργάστηκε ως εκπαιδευτικός στη Αμμόχωστο, ήταν υποδιευθύντρια του Ανώτερου Παρθεναγωγείου μεταξύ 1905-1919 και αργότερα διευθύντρια του Σχολαρχείου στη Λάρνακα. Αργότερα μελέτησε φιλοσοφία, κοινωνιολογία, ψυχολογία και παιδαγωγικά στο Πανεπιστήμιο της Σορβόννης. Μετά την επιστροφή της το 1924 εργάστηκε στο Διδασκαλείο Θηλέων στη Λευκωσία. Το 1937 προσκλήθηκε από την Ελληνική κυβέρνηση να γίνει διευθύντρια του Αρσακείου Λυκείου της Πάτρας, μια θέση που διατήρησε για 12 χρόνια, μέχρι το θάνατό της.

Ανήκε στην μειοψηφία των κυπρίων ελίτ γυναικών που είχαν σπουδάσει στο εξωτερικό σε μια περίοδο που δεν υπήρχε ακόμα πανεπιστήμιο στην Κύπρο. Ιδρύσε και διεύθυνε το φεμινιστικό περιοδικό *Εστιάδες* (1913-1915), η πρώτη φεμινιστική εφημερίδα στην Κύπρο, που είχε διεθνές πρότυπο, ενημερώντας τις γυναίκες για το διεθνές γυναικείο κίνημα της εποχής. Ήταν μια πρωτοποριακή έκδοση σε μια περίοδο που η Κύπρος δεν είχε ακόμη οργανωμένο γυναικείο κίνημα. Ωστόσο, η σύντομη περίοδος του φεμινιστικού διαλόγου δεν οδήγησε σε κανένα οργανωμένο γυναικείο κίνημα στην Κύπρο, δεδομένου ότι το επίπεδο της εκπαίδευσης ήταν τόσο χαμηλό στην Κύπρο - πολλές γυναίκες ήταν ακόμα αναλφάβητες - με αποτέλεσμα το περιοδικό να φτάσει παρά μόνο ένα μικρό κύκλο εκπαιδευμένων γυναικών ελίτ. Το γυναικείο κινήματα στη Κύρπο οργανώθηκε μετά τα μέσα του 20ου αιώνα.

## Κληροδότημα
Το 2015 μνημονεύτηκε με ένα γραμματόσημο από το ταχυδρομείο της Κύπρου.

## Δημοσιεύσεις

* *Ἐκπαιδευτικόν* *ὑπόμνημα.* *Ἡ ἐν* *Ἑλλάδι μεταρρυθμιστική κίνησις καί τά κυριώτερα προβλήματα τοῦ Κυπριακοῦ σχολείου* (1930).
* *Πίνακες μαθητικῆς* *ὠχρότητος καί καχεξίας* (1931).
* *Ἡ φιλοσοφία τοῦ Μπερξόν* (1939).

## Δημοσιεύσεις για την Περσεφώνη

* Φιλεκπαιδευτική Εταιρεία Αρσάκειον Πατρών (1950). *[http://repository-dbp.ekt.gr/dbp/handle/11647/2655 Περσεφόνη Παπαδοπούλου. Γενική Διευθύντρια των σχολείων 1935-1948]*- Δεν ξέρω . Πάτραι: Εκδοτικός οίκος Χαρ. Καγιάφα.

## Δείτε επίσης

* Polyxeni Loizias
* Σαπφώ Λεοντιάς

## Παραπομπές


Κατηγορία:Κύπριοι δημοσιογράφοι
Κατηγορία:Φεμινιστές
Κατηγορία:Φεμινίστριες
Κατηγορία:Γυναίκες εκδότριες
Κρικοειδής χόνδρος

Ο **κρικοειδής χόνδρος** είναι ένας από τους κύριους χόνδρους του αναπνευστικού συστήματος, που βρίσκεται στην περιοχή του λαιμού και ανήκει στο σύνολο των χόνδρων της τραχείας και του λάρυγγα. Ο χόνδρος αυτός αποτελεί έναν από τους κύριους δομικούς παράγοντες του λάρυγγα και συμβάλλει στην υποστήριξη των αεραγωγών και στην προστασία των φωνητικών χορδών. Είναι το μόνο είδος χόνδρου που έχει πλήρη κυκλική μορφή στον ανθρώπινο οργανισμό.

## Ανατομία και Θέση
Ο κρικοειδής χόνδρος βρίσκεται κάτω από τον θυρεοειδή χόνδρο και πάνω από την πρώτη τραχειακή δακτυλίδα. Βρίσκεται στην περιοχή του λάρυγγα, το οποίο είναι μέρος του ανώτερου αναπνευστικού συστήματος και της αναπνευστικής οδού. Η δομή του μοιάζει με έναν δακτύλιο και έχει σχήμα οβελιαίο ή κυλινδρικό, με το μπροστινό τμήμα να είναι στενότερο και το πίσω μέρος να είναι πιο ευρύ.

### Λειτουργία
Ο κρικοειδής χόνδρος έχει πολλές σημαντικές λειτουργίες:

# Υποστήριξη των αεραγωγών: Ενισχύει την ανατομία του λάρυγγα και της τραχείας, εξασφαλίζοντας την ανοιχτή διαδρομή για τον αέρα και την αναπνοή.
# Προστασία των φωνητικών χορδών: Στηρίζει το λάρυγγα γύρω από τις φωνητικές χορδές, επιτρέποντας τη σωστή λειτουργία τους για την παραγωγή ήχου και φωνής.
# Πρόληψη της κατάρρευσης της τραχείας: Δεδομένου ότι ο κρικοειδής χόνδρος είναι σχήματος δακτυλίου, βοηθά στην πρόληψη της κατάρρευσης της τραχείας και των αεραγωγών κατά την αναπνοή.

### Παθολογία
Ο κρικοειδής χόνδρος μπορεί να επηρεαστεί από διάφορες παθολογικές καταστάσεις, όπως:

* Κρικοειδής χόνδρος υπερτροφία: Εμφανίζεται σε περιπτώσεις χρόνιας φλεγμονής ή ερεθισμού, όπως σε χρόνιες αναπνευστικές παθήσεις (π.χ. άσθμα).
* Κρικοειδής χόνδρος καρκίνωμα: Μια σπάνια κακοήθης ανάπτυξη που μπορεί να συμβεί στον κρικοειδή χόνδρο, συνήθως σε άτομα με προδιάθεση για καρκίνο στον λάρυγγα ή το αναπνευστικό σύστημα.
* Παιδικές παθήσεις: Στα παιδιά, ο κρικοειδής χόνδρος είναι λιγότερο αναπτυγμένος και πιο εύπλαστος, γεγονός που μπορεί να προκαλέσει στενώσεις των αεραγωγών ή αναπνευστικές δυσχέρειες.

### Χειρουργικές επεμβάσεις
Σε περιπτώσεις παθολογικών καταστάσεων που επηρεάζουν τον κρικοειδή χόνδρο, μπορεί να απαιτηθούν χειρουργικές επεμβάσεις, όπως:

* Κρικοειδής χόνδρος ενίσχυση: Σε ασθενείς με προβλήματα στην ανοιχτότητα των αεραγωγών, μπορεί να χρειαστεί χειρουργική αποκατάσταση ή ενίσχυση του κρικοειδούς χόνδρου.
* Αφαίρεση όγκων ή άλλων ανωμαλιών: Σε περίπτωση κακοήθειας ή άλλων παθολογιών που επηρεάζουν τον χόνδρο, μπορεί να απαιτηθεί αφαίρεση μέρους ή του συνόλου του κρικοειδούς χόνδρου, ακολουθούμενη από ανασυγκρότηση της περιοχής.

Κατηγορία:Αναπνευστικό σύστημα
Κατηγορία:Ανθρώπινη κεφαλή και λαιμός
Περιοδικό Εστιάδες (1913-1915)

Το **περιοδικό Εστιάδες** ήταν η πρώτη φεμινιστική εφημερίδα στην Κύπρο, την οποία ίδρυσε και διεύθυνε η Κύπρια φεμινίστρια και εκπαιδευτικός Περσεφόνη Παπαδοπούλου. Εκδόθηκε για πρώτη φορά τον Νοέμβριο 1913.
## Παραπομπές


Κατηγορία:Περιοδικά
Βω-συρ-Σομ

Το **Βω-συρ-Σομ** (, , ) είναι γαλλική κοινότητα στο νομό της Σομ, στη διοικητική περιοχή των Ω-ντε-Φρανς.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σομ
Πολύριζος Ρεθύμνης

Η **Πολύριζος** είναι οικισμός του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης.

## Γενικά στοιχεία
Η Πολύριζος βρίσκεται στα ανατολικά όρια με την Περιφερειακή Ενότητα Χανίων, κοντά στις νότιες ακτές του νησιού και είναι κτισμένη σε υψόμετρο 60 μέτρα. Το χωριό απέχει 47 χλμ. ΝΑ. από το Ρέθυμνο και 33 χλμ. Δ.-ΝΔ. από το Σπήλι (έδρα του δήμου) ενώ είναι νότια από το Άνω και Κάτω Ροδάκινο. 

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην τότε κοινότητα Ροδακίνου. Σύμφωνα με το σχέδιο Καλλικράτης μαζί με το Άνω Ροδάκινο, το Κάτω Ροδάκινο και τον Κόρακα αποτελούν την κοινότητα Ροδακίνου που υπάγεται στη δημοτική ενότητα Φοίνικα του Δήμου Αγίου Βασιλείου και σύμφωνα την απογραφή 2021 απογράφησαν 46 κάτοικοι ενώ με αυτήν του 2011 είχε 30  μόνιμους κατοίκους.

## Παραπομπές


Κατηγορία:Δήμος Αγίου Βασιλείου
Κατηγορία:Χωριά της περιφερειακής ενότητας Ρεθύμνης
Νίκη Μαραγκού

Η **Νίκη Μαραγκού** (1948 - 7 Φεβρουαρίου 2013) ήταν Ελληνοκύπρια συγγραφέας, ποιήτρια και ζωγράφος.

## Νεαρή ηλικία και εκπαίδευση
Η Μαραγκού γεννήθηκε στη Λεμεσό το 1948. Σπούδασε κοινωνιολογία στο Δυτικό Βερολίνο, Γερμανία, από το 1965 έως το 1970.

## Καριέρα
Μετά την αποφοίτησή της, η Μαραγκού εργάστηκε ως δραματουργός στον Θεατρικό Οργανισμό Κύπρου.  Διηύθυνε το βιβλιοπωλείο Κοχλίας στη Λευκωσία. Ήταν συγγραφέας βιβλίων πεζογραφίας, ποίησης και παιδικών παραμυθιών. Ήταν επίσης ζωγράφος και είχε επτά προσωπικές εκθέσεις. Η πρώτη της ομαδική έκθεση ήταν το 1975. Ήταν μέλος της Εταιρείας Συγγραφέων και της Ένωσης Λογοτεχνών Κύπρου.

Μερικά από τα βιβλία της μεταφράστηκαν στα αγγλικά, γερμανικά και ισπανικά.

### Βραβεία
Η Μαραγκού έλαβε αριθμό βραβείων και διακρίσεων. Το 1998, βραβεύτηκε με το βραβείο Καβάφη για την ποίηση στην Αλεξάνδρεια. Το 2006, βραβεύτηκε με το βραβείο ποίησης της Ακαδημίας των Αθηνών για το βιβλίο της *Divan*. Το 2007 το μυθιστόρημά της *Ο δαίμων της πορνείας* περιγράφεται ως ένα από τα δέκα καλύτερα βιβλία ελληνικών διηγήσεων από το λογοτεχνικό περιοδικό *Διαβάζω*. Έλαβε το Βραβείο Ποίησης Καβάφη το 2008.

## Θάνατος
Η Μαραγκού απεβίωσε στην πόλη Φαγιούμ, στην Αίγυπτο, στις 7 Φεβρουαρίου 2013 σε αυτοκινητιστικό δυστύχημα κατά τη διάρκεια ταξιδιού. Βρισκόταν στην Αίγυπτο για συμμετοχή σε σεμινάριο καλλιτεχνών. Ήταν 65 ετών.

## Παραπομπές
Κάμπος Ρεθύμνης

Ο **Κάμπος** είναι οικισμός του Δήμου Αγίου Βασιλείου στην Περιφερειακή Ενότητα Ρεθύμνης και την Κρήτη.  

## Γενικά στοιχεία
Ο Κάμπος βρίσκεται προς τις νότιες ακτές του νησιού σε υψόμετρο 40 μέτρα ενώ απέχει 32 χλμ. Ν.-ΝΔ. από το Ρέθυμνο, 20 χλμ. Δ.-ΝΔ. από το Σπήλι (έδρα του δήμου). Δυτικά του χωριού είναι ο Πλακιάς και βορειοδυτικά η Μύρθιος.  

Απογράφεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Μύρθιου του τότε Δήμου Φοίνικα. Σύμφωνα με το σχέδιο Καλλικράτης μαζί με τη Μύρθιο, την Καλυψώ, τα Κόκκινα Χωράφια, τον Μυρθιανό Πλακιά και τον Φοίνικα αποτελούν την κοινότητα Μύρθιου που υπάγεται στη δημοτική ενότητα Φοίνικα του Δήμου Αγίου Βασιλείου και σύμφωνα την απογραφή 2021 απογράφησαν 46  κάτοικοι ενώ με αυτήν του 2011 είχε 70 κατοίκους.

## Σημείωση
Στον ίδιο δήμο υπάρχει ο συνώνυμος οικισμός Κισσού Κάμπος ενώ στην περιοχή το Ρεθύμνου οι οικισμοί: Πηγιανός Κάμπος και Αδελιανός Κάμπος στο Δήμο Ρεθύμνης αλλά και Κάμπος Δοξαρού και Κάμπος Απλαδιανών στο Δήμο Μυλοποτάμου.

## Παραπομπές


Κατηγορία:Δήμος Αγίου Βασιλείου
Κατηγορία:Χωριά της περιφερειακής ενότητας Ρεθύμνης
KDE neon

Το **KDE neon** είναι διανομή Linux που αναπτύχθηκε από το KDE και βασίζεται στις εκδόσεις παρατεταμένης υποστήριξης (, LTS) του Ubuntu. Υποστηρίζεται από αρκετά επιπλέον αποθετήρια  λογισμικού που περιέχουν τις τελευταίες εκδόσεις του περιβάλλοντος εργασίας Plasma 6, του Qt 6 και άλλου συμβατού με το KDE λογισμικού. Ανακοινώθηκε για πρώτη φορά τον Ιούνιο του 2016 από τον ιδρυτή του Kubuntu, Jonathan Riddell, έπειτα από την αποχώρησή του από την Canonical Ltd. και έχει υιοθετηθεί από αριθμό χρηστών Linux, εμφανιζόμενο τακτικά στο Top 20 των πινάκων δημοτικότητας του DistroWatch.com.

Προσφέρεται σε δύο παραλλαγές: την σταθερή *User Edition* που περιλαμβάνει τα τελευταία πακέτα λογισμικού του KDE τα οποία έχουν περάσει έχουν περάσει από έλεγχο διασφάλισης ποιότητας και τις εκδόσεις *Testing,* *Unstable* και *Developer Edition* που χρησιμοποιούν τις πλέον πρόσφατες beta και ασταθείς εκδόσεις των πακέτων του KDE.

## Σύγκριση με το Kubuntu
Καθώς το Kubuntu έχει τη σουίτα KDE Plasma και σαν βάση του το Ubuntu, ενίοτε συγχέεται με το KDE neon. Η κύρια διαφορά μεταξύ των δύο λειτουργικών συστημάτων είναι ότι το Kubuntu διατηρεί σταθερές εκδόσεις και εκδόσεις παρατεταμένης υποστήριξης (, LTS) του Ubuntu ενώ το KDE neon εστιάζει στην ενημέρωση των εκδόσεων των εφαρμογών του KDE χωρίς να διατηρεί σταθερές εκδόσεις του Ubuntu, εκτός και εάν ο διαχειριστής του υπολογιστή  επιλέξει επί τούτου να αναβαθμίσει το σύστημά του. Η αναβάθμιση του KDE neon γίνεται μέσω PackageKit αντί του APT. Αυτή η προσέγγιση αποτρέπει ενδεχόμενα προβλήματα κατά την ενημέρωση των πακέτων KDE.

## Ιστορία
Το KDE neon άρχισε να διαμορφώνεται στα τέλη του 2015 ως ένας τρόπος να δημιουργηθεί μια διαρκώς αναβαθμιζόμενη («rolling release» έκδοση του λογισμικού του KDE πάνω σε στη σταθερή βάση του Ubuntu. Από τον Ιανουάριο του 2016 άρχισε η καθημερινή δημιουργία εικόνων εγκατάστασης. Αυτές οι εικόνες βασίζονταν στο Ubuntu 15.10 αλλά τον Απρίλιο του 2016 έγιναν αναβαθμίσεις στο Ubuntu 16.04, το οποίο τελικά αποτέλεσε τη βάση για την πρώτη έκδοση του KDE neon που διατέθηκε στο ευρύ κοινό στις 8 Ιουνίου 2016.

Τον Ιανουάριο του 2017 ανακοινώθηκε πως στη θέση του προγράμματος εγκατάστασης του λειτουργικού Ubiquity θα χρησιμοποιούνταν πλέον το Calamares, που είχε περισσότερες δυνατότητες. Τον Φεβρουάριο του 2018 έπαψαν να είναι πλέον διαθέσιμες οι LTS εκδόσεις από τη σελίδα λήψεων. Τον Μάιο του 2018 ξεκίνησε η μετάπτωση από το Ubuntu 16.04 στο Ubuntu 18.04 ως βάση του KDE neon ενώ στις 10 Αυγούστου 2020, παρουσιάστηκε η έκδοση της διανομής που είναι βασισμένη στο  Ubuntu 20.04.

### Ιστορικό εκδόσεων
Δεδομένου ότι το KDE neon είναι κατά κύριο λόγο μια πλατφόρμα για το λογισμικό του KDE, οι εκδόσεις του αριθμούνται με βάση την έκδοση του περιβάλλοντος εργασίας KDE Plasma. Παρακάτω παραβάλλονται ορισμένες σημαντικές από τεχνικής άποψης εκδόσεις του KDE neon *User Edition*.

## Παραπομπές

## Εξωτερικοί σύνδεσμοι

*

Κατηγορία:Διανομές Linux
Κατηγορία:KDE
Νατάσα Ιωάννου

Η **Νατάσα Ιωάννου** (Λατσιά Λευκωσίας, 12 Απριλίου 1985) είναι Ελληνοκύπρια πολιτικός, περιβαλλοντόλογος, βιολόγος, ακτιβίστρια και φεμινίστρια. 

Κατάγεται από το Κάτω Δίκωμο και Καράκουμι Κερύνειας, αλλά γεννήθηκε και μεγάλωσε στην Λευκωσία. 

Πολιτεύεται με το VOLT Cyprus και είναι εκλελεγμένο μέλος του πολιτικού συμβουλίου του από τον Δεκέμβριο του 2024. 

Ξεκίνησε την πολιτική της πορεία με το Κίνημα Οικολόγων-Συνεργασία Πολιτών, αλλά ήταν γνωστή οικολόγος ακτιβίστρια από πολύ πιο πριν. Δραστηριοποιείται μέσω της οργάνωσης Φίλοι της Γης, του CSI Cyprus και της Οικολογικής Κίνησης Κύπρου.

## Βογραφία
Κατέχει πτυχίο Βιολογίας από το Πανεπιστήμιο του Γιορκ και δύο μεταπτυχιακά στη Θαλάσσια Περιβαλλοντική Διαχείριση και την Περιβαλλοντική Πολιτική.

Το 2010 ξεκίνησε την επαγγελματική της πορεία στο Coral Cay Conservation στο Λονδίνο, ενώ το 2012 διοργάνωσε για πρώτη φορά στην Κύπρο το Let’s Do It Cyprus μέσω της πρακτικής της στο Γραφείο Επιτρόπου Περιβάλλοντος και Ευημερίας Ζώων. Από το 2014 εργάζεται ως λειτουργός σε περιβαλλοντικές και άλλες οργανώσεις, ενώ από το 2016 έχει διδάξει σε διάφορες σχολές θέματα όπως περιβαλλοντική διαχείριση και αειφορία. Το 2013 εργάστηκε στις Βρυξέλλες στην περιβαλλοντική οργάνωση Φίλοι της Γης Ευρώπης.

Το 2013 έγινε ενεργό μέλος του Κεντρικού Συμβουλίου της Νεολαίας των Οικολόγων (ΝΕΟΙ), και διατέλεσε Οργανωτική Γραμματέας τους τα έτη 2015–2017. Παρέμεινε μέλος της ΝΕΟΙ μέχρι το 2020.

Το 2018 εκλέγηκε μέλος της Κεντρικής Επιτροπής του Κινήματος Οικολόγων-Συνεργασία Πολιτών και αναπληρώτρια Επαρχιακός Γραμματέας Κερύνειας. Το Φεβρουάριο του 2022 εκλέγηκε μέλος της Πολιτικής Επιτροπής του Κινήματος, θέση από την οποία παραιτήθηκε τον Μάιο του 2024.

Υπήρξε υποψήφια στις Βουλευτικές Εκλογές του 2021] για την επαρχία Κερύνειας και ήρθε πρώτη στην κατάταξη στην συγκεκριμένη επαρχία για το Κίνημα, εξασφαλίζοντας 526 ψήφους.

Στις προεδρικές εκλογές του 2023 υποστήριξε δημόσια τον υποψήφιο πρόεδρο Αντρέα Μαυρογιάννη και ήταν η μία από τους 100 υπογράφοντες της υποψηφιότητάς του.

Τον Ιούλιο του 2024 εντάχθηκε στο πολιτικό κίνημα VOLT Cyprus και εκλέχθηκε μέλος του Πολιτικού Συμβουλίου τον Δεκέμβριο του 2024. Είναι η συντονίστρια των ακόλουθων επιτροπών παραγωγής πολιτικής: Περιβάλλοντος, Γεωργίας και Ενέργειας.

Το 2019–2024 ήταν η Γενική Γραμματέας της περιβαλλοντικής οργάνωσης Οικολογική Κίνηση Κύπρου και από το 2024 μέχρι σήμερα είναι η Αναπληρώτρια Γενική Γραμματέας.

Η επαγγελματική της πορεία περιλαμβάνει επίσης εκστρατείες εκπαίδευσης και ευαισθητοποίησης του κοινού, ενίσχυσης νέων κοριτσιών και γυναικών, καθώς και ακτιβισμό, οργάνωση της κοινωνίας των πολιτών και κινητοποίηση σε θέματα περιβαλλοντικής δικαιοσύνης.

## Παραπομπές

## Εξωτερικοί σύνδεσμοι

* 
* https://cyprusgreens.org/i-ep-synelefsi-keryneias-tou-kinimatos-oikologon-synergasia-politon-enekrine-tous-3-ypopsifioys-tis-gia-tis-vouleftike cyprusgreens.org

Κατηγορία:Κύπριοι ακτιβιστές
Ιωάννης Ανδρέας Τρώιλος

Ο **Ιωάννης Ανδρέας Τρώιλος** ήταν λόγιος, δραματικός ποιητής, έζησε τον 16ο με 17ο αιώνα.

Ο Ιωάννης Ανδρέας Τρώιλος γεννήθηκε στο Ρέθυμνο γύρω στα 1590, ανήκε σε αστική οικογένεια, πιθανότατα Ιταλικής καταγωγής. Ο ποιητής υπηρέτησε ως νοτάριος, γραμματικός και συνταγματάρχης της πολιτοφυλακής των Ενετών. 

Μετά την κατάληψη της Κρήτης από τους Οθωμανούς, πήγε στην Βενετία, όπου και έγραψε την τραγωδία "Βασιλεύς ο Ροδολίνος".

Μετά το 1647-1648 δεν διαθέτουμε κάποια πληροφορία για την τύχη του ποιητή.
 
**Εργογραφία**

Βασιλεύς ο Ροδολίνος (1640)

Κατηγορία:Έλληνες ποιητές
Ντοματόπιτα

[μικρογραφία|250x250εσ|Λαδένια Κιμώλου. Το αλεύρι που χρησιμοποιήθηκε στη ζύμη είναι [Αλεύρι ολικής άλεσης|αλεύρι ολικής αλέσεως και αλεύρι πολύσπορο σε ίση αναλογία. Η επικάλυψη αποτελείται από ντομάτες, ξερό κρεμμύδι, σκελίδες σκόρδο, ρίγανη, ελαιόλαδο, αλάτι και πιπέρι.]]
Η **ντοματόπιτα** είναι μια παραδοσιακή ελληνική πίτα, όπου το βασικό συστατικό που χρησιμοποιείται για τη γέμιση είναι η ντομάτα. Μπορεί να καταναλωθεί σαν κυρίως γεύμα, αλλά και σαν σνακ. Συνήθως φτιάχνεται σε νηστίσιμη εκδοχή, υπάρχουν όμως και μη νηστίσιμες επιλογές.

Για την παρασκευή της ντοματόπιτας μπορούν να χρησιμοποιηθούν διάφορα είδη φύλλου, όπως φύλλο κρούστας, χωριάτικο, σφολιάτα, αλλά και χυλός. Η γέμιση στην πιο απλή και νηστίσιμη εκδοχή της αποτελείται από ντομάτες, κρεμμύδι, δυόσμο, αλάτι και πιπέρι. Για να δέσει η γέμιση και για να μην πανιάσουν τα φύλλα, μπορούν να χρησιμοποιηθούν ο τραχανάς, το ρύζι, το αλεύρι, ή το σιμιγδάλι. Μια εναλλακτική εκδοχή της ντοματόπιτας είναι η λαδένια Κιμώλου, η οποία παρασκευάζεται χωρίς φύλλο, με ζύμη που έχει μαγιά.

## Παραπομπές


## Εξωτερικοί σύνδεσμοι
* 

Κατηγορία:Ελληνική κουζίνα
KDE Plasma 6

Το **KDE Plasma 6** είναι η έκτη γενιά του περιβάλλοντος εργασίας KDE Plasma. Διαδέχθηκε το KDE Plasma 5 και η πρώτη έκδοσή του παρουσιάστηκε στις 28 Φεβρουαρίου 2024.

## Χαρακτηριστικά
Το KDE Plasma 6 δεν έχει θεμελιώδεις διαφορές συγκριτικά με το Plasma 5 αλλά ενσωματώνει μια σειρά από βελτιώσεις. Είναι υλοποιημένο χάρη στο Qt 6, το KDE Frameworks 6 και το KDE Gear 24.02. Επιπλέον πλέον είναι προεπιλεγμένο το Wayland και όχι το έγινε το προεπιλεγμένο γραφικό περιβάλλον αντί του X11. Επίσης εισήχθη νέο ηχητικό θέμα, το «Ocean», που αντικατέστησε το ηχητικό θέμα του Oxygen ως προεπιλογή.

Με χρήση του Wayland υπάρχει μερική υποστήριξη Υψηλού Δυναμικού Εύρους (, HDR) και φίλτρων διόρθωσης για την αχρωματοψία.

Σε σύγκριση με την τελευταία έκδοση του Plasma 5, στην έκτη γενιά προστέθηκαν οι ακόλουθες νέες δυνατότητες:
* Το πάνελ αιωρείται από προεπιλογή. Τα πάνελ μπορούν να διαμορφωθούν σε λειτουργία αυτόματης απόκρυψης και να αλλάξουν μέγεθος, συμπεριλαμβανομένης της μετατροπής τους σε dock.
* Η αναζήτηση στο Plasma επιτρέπει την προσαρμογή της σειράς εμφάνισης των αποτελεσμάτων, υποστηρίζει μετατροπή ζωνών ώρας και ταιριάζει το κείμενο τόσο στη γλώσσα του συστήματος όσο και στα Αγγλικά.
* Υποστήριξη για το αστρονομικό ημερολόγιο και το ημερολόγιο Ουμ αλ-Κουρά στο ημερολόγιο του συστήματος.
* Υποστήριξη για ταυτόχρονη χρήση κωδικού πρόσβασης και αυθεντικοποίησης με δακτυλικό αποτύπωμα.

## Ιστορικό εκδόσεων

## Παραπομπές

## Εξωτερικοί σύνδεσμοι
* 

Κατηγορία:Λογισμικό KDE
Κατηγορία:Γραφική διεπαφή χρήστη